

**ระเบียบสภาองค์การบริหารส่วนตำบลกู่กาสิงห์**


**ว่าด้วยการดำเนินการของประชาชน**

**ในการเขาชื่อเสนอข้อบัญญัติท้องถิ่น**

**พ.ศ. ๒๕๖๖**

**องค์การบริหารส่วนตำบลกู่กาสิงห์**

**อำเภอเกษตรวิสัย จังหวัดร้อยเอ็ด**



**ประกาศสภาองค์การบริหารส่วนตำบลกู่กาสิงห์**

**เรื่อง ระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชน**

**ในการเข้าชื่อเสนอข้อบัญญัติท้องถิ่น พ.ศ. ๒๕๖๖**

**--------------------------------**

ด้วย สภาองค์การบริหารส่วนตำบลกู่กาสิงห์ ได้กำหนดระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๕ โดยความเห็นชอบของสภาองค์การบริหารส่วนตำบลกู่กาสิงห์ สมัยสามัญ สมัยที่ ๔ ครั้งที่ ๑ ประจำปี ๒๕๖๖ เมื่อวันที่ ๑๓ พฤศจิกายน ๒๕๖๖

อาศัยอำนาจตามมาตรา ๙ วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่นพ.ศ. ๒๕๖๕ เพื่อให้ประชาชนทั่วไปได้มีส่วนร่วมในการเข้าชื่อเสนอข้อบัญญัติท้องถิ่น จึงประกาศใช้ระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๖ ตามรายละเอียดแนบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ ๑๓ เดือน พฤศจิกายน พ.ศ. ๒๕๖๖

(นายสมบัติ บัวสิงห์)

ประธานสภาองค์การบริหารส่วนตำบลกู่กาสิงห์

**ระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชน**

**ในการเข้าชื่อเสนอข้อบัญญัติท้องถิ่น พ.ศ.๒๕๖๖**

**----------------------------------**

โดยที่เป็นการสมควรให้มีระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๖

อาศัยอำนาจตามมาตรา ๙ วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ.๒๕๖๕ โดยความเห็นชอบของสภาท้องถิ่น ในการประชุมสมัยสามัญ สมัยที่ ๔ ครั้งที่ ๑ เมื่อวันที่ ๑๓เดือน พฤศจิกายน พ.ศ.๒๕๖๖ จึงกำหนดระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๖ ดังนี้

ข้อ ๑ ระเบียบนี้เรียกว่า ระเบียบนี้เรียกว่า” ระเบียบสภาองค์การบริหารส่วนตำบลกู่กาสิงห์ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ๒๕๖๖

ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

ข้อ ๓ ในระเบียบนี้

“ข้อบัญญัติ” หมายความว่าเทศบัญญัติ และข้อบัญญัติท้องถิ่น

“ปลัดองค์กรปกครองส่วนท้องถิ่น”หมายความว่าปลัดองค์การบริหารส่วนกู่กาสิงห์

และให้หมายความรวมถึงเจ้าหน้าที่ขององค์การบริหารส่วนตำบลกู่กาสิงห์ ซึ่งปลัดองค์กรปกครองส่วนท้องถิ่นสั่งให้เป็นผู้ดำเนินการแทน

“ผู้มีสิทธิเลือกตั้ง” หมายความว่า ผู้มีสิทธิเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

“ผู้ประสานงาน” หมายความว่า บุคคลที่ได้รับมอบหมายจากผู้มีสิทธิเลือกตั้งที่ยื่นคำร้องขอต่อประธานสภาองค์การบริหารส่วนตำบลกู่กาสิงห์ ดำเนินการจัดทำร่างข้อบัญญัติท้องถิ่นหรือการเชิญชวนผู้มีสิทธิเลือกตั้ง

ข้อ ๔ ผู้มีสิทธิเข้าชื่อเสนอข้อบัญญัติท้องถิ่นใดประสงค์จะให้องค์การบริหารส่วนตำบลกู่กาสิงห์ ดำเนินการจัดร่างข้อบัญญัติท้องถิ่นหรือดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่น หรือให้ดำเนินการทั้งสองกรณี ให้ผู้เข้าชื่อ(จำนวนไม่เกินสิบคน) ยื่นคำร้องว่าประสงค์จะให้จัดทำร่างข้อบัญญัติท้องถิ่นหรือเชิญชวนให้ร่วมเข้าชื่อเสนอร่างข้อบัญญัติท้องถิ่นหรือเชิญชวนให้เข้าร่วมเข้าชื่อเสนอร่างข้อบัญญัติท้องถิ่นเรื่องใดและหรือมีเนื้อหาอย่างไร โดยมีรายละเอียดเกี่ยวกับชื่อ ชื่อสกุล เลขประตัวประชาชน และลายมือชื่อพร้อมทั้งมอบหมายบุคคลหนึ่งบุคคลใดเป็นผู้ประสานงานเพื่อประโยชน์ในการจัดทำร่างข้อบัญญัติแล้วยื่นต่อประธานสภาองค์การบริหารส่วนตำบลกู่กาสิงห์ ด้วยตนเองหรือส่งทางไปรษณีย์ จดหมายอิเล็กทรอนิกส์ สื่ออิเล็กทรอนิกส์ หรือระบบเทคโนโลยีสารสนเทศตามแบบท้ายระเบียบนี้

ให้ประธานสภาองค์การบริหารส่วนตำบลกู่กาสิงห์ ตรวจสอบความถูกต้องของคำร้องตามวรรคหนึ่ง หากตรวจสอบแล้วเห็นว่าไม่ถูกต้อง ครบถ้วนให้แจ้งผู้ประสานงานแก้ไขข้อบกพร่องดังกล่าวโดยเร็ว แต่หากตรวจสอบแล้วเห็นว่าถูกต้อง ครบถ้วนให้ถือว่าวันที่ยื่นคำร้องถูกต้องครบถ้วนเป็นวันรับคำร้องขอและ

-๒-

ให้ดำเนินการต่อไปตามข้อ ๕ และให้ประธานสภาองค์การบริหารส่วนตำบลกู่กาสิงห์ มอบหมายให้ปลัดองค์กรปกครองส่วนท้องถิ่นดำเนินการให้ตามความประสงค์ของผู้ยื่นคำร้อง

ข้อ ๕ ในการจัดทำร่างข้อบัญญัติท้องถิ่นให้ปลัดองค์กรปกครองส่วนท้องถิ่นตามวรรคที่หนึ่งให้แล้วเสร็จ(ภายในสามสิบวัน) นับแต่วันที่ได้รับการร้องขอตามข้อ ๔ วรรคสอง หากเห็นว่าจะไม่แล้วเสร็จภายในระยะเวลาดังกล่าวให้ปลัดองค์กรปกครองส่วนท้องถิ่นขอขยายระยะเวลาต่อประธานสภาองค์การบริหารส่วนตำบลกู่กาสิงห์ อาจจะขยายให้เป็นกรณีไปก็ได้ แต่เมื่อรวมระยะเวลาที่ขยายแล้วต้องไม่เกินเก้าสิบวัน ทั้งนี้ การจัดทำร่างข้อบัญญัติท้องถิ่นดังกล่าวยังไม่ถือว่ามีผลเป็นการเข้าชื่อเสนอร่างข้อบัญญัติท้องถิ่น ตามกฎหมายว่าด้วยการเข้าชื่อข้อบัญญัติท้องถิ่น

ข้อ ๖ เมื่อปลัดองค์กรปกครองส่วนท้องถิ่นได้จัดทำร่างข้อบัญญัติท้องถิ่นเสร็จเรียบร้อยแล้วให้แจ้งผู้ประสานงานรับร่างข้อบัญญัติท้องถิ่นเพื่อไปดำเนินการเชิญชวนต่อไป หรือหากผู้ยื่นคำร้องประสงค์ให้องค์การบริหารส่วนตำบลกู่กาสิงห์ ดำเนินการเชิญชวนผู้มีสิทธิเลือกตั้งให้รวมเข้าเสนอร่างข้อบัญญัติท้องถิ่นดังกล่าวให้ปลัดองค์กรปกครองส่วนท้องถิ่นดำเนินการตามข้อ ๗

ข้อ ๗ ให้ปลัดองค์กรปกครองส่วนท้องถิ่นจัดทำประกาศเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นพร้อมกับแนบร่างข้อบัญญัติท้องถิ่น โดยเชิญชวนเป็นการทั่วไปผ่านทางหนังสือระบบเทคโนโลยีสารสนเทศ หรือทางอื่น ๆ พร้อมระบุสถานที่จัดส่งเอกสารและที่อยู่ ไปรษณีย์อิเล็กทรอนิกส์ สื่ออิเล็กทรอนิกส์ หรือระบบเทคโนโลยีอื่น

ข้อ ๘ ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นสามารถส่งหลักฐานการร่วมเข้าชื่อเสนอร่างข้อบัญญัติท้องถิ่นสามารถส่งหลักฐานการร่วมเข้าชื่อเสนอร่างข้อบัญญัติท้องถิ่นโดยต้องมีหลักฐานแสดง ชื่อสกุล เลขบัตรประจำตัวประชาชนของผู้ร่วมเข้าชื่อ และข้อความที่แสดงให้เห็นว่าตนสมัครใจเข้าร่วมในการเสนอร่างข้อบัญญัติท้องถิ่น พร้อมทั้งลงลายมือชื่อและส่งไปยังสถานที่หรือผ่านสื่ออิเล็กทรอนิกส์ที่ผู้เชิญชวนกำหนดไว้ในหนังสือเชิญชวนหรือสื่ออิเล็กทรอนิกส์

การส่งหลักฐานตามวรรคหนึ่ง สามารถส่งได้ด้วยตนเอง ทางไปรษณีย์ ทางไปรษณีย์อิเล็กทรอนิกส์อื่น

ข้อ ๙ ในกรณีที่องค์การบริหารส่วนตำบลกู่กาสิงห์ จัดให้มีการร่วมเข้าชื่อเสนอร่างข้อบัญญัติท้องถิ่น ผ่านระบบสารทนเทศผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นผ่านระบบสารสนเทศนั้น ให้ลงทะเบียนและยืนยันตนก่อนเข้าสู่ระบบเพื่อเข้าร่วมเข้าชื่อเสนอร่างข้อบัญญัติท้องถิ่นโดยไม่ต้องลงลายมือชื่อ

ข้อ ๑๐ ผู้มีสิทธิเลือกตั้งที่ร่วมเข้าชื่อเสนอร่างข้อบัญญัติท้องถิ่น มีสิทธิถอนการเข้าร่วมเข้าชื่อเสนอร่างข้อบัญญัติท้องถิ่นได้ก่อนที่ผู้มีสิทธิเข้าชื่อจะเสนอร่างข้อบัญญัติท้องถิ่นต่อประธานสภาองค์การบริหารส่วนตำบลกู่กาสิงห์

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่น ให้ทำเป็นหนังสือซึ่งมีข้อความแสดงชื่อ ชื่อสกุล เลขประจำตัวประชาชน และข้อความที่แสดงให้เห็นว่าตนเองประสงค์จะถอนการ

-๓-

ร่วมเข้าชื่อเสนอร่างบัญญัติท้องถิ่นฉบับใด พร้อมลงลายมือชื่อ และส่งให้องค์การบริหารส่วนตำบลกู่กาสิงห์

ด้วยตนเองทางไปรษณีย์อิเล็กทรอนิกส์ หรือทางสื่ออิเล็กทรอนิกส์

ข้อ ๑๑ เมื่อองค์การบริหารส่วนตำบลกู่กาสิงห์ ได้รับและรวบรวมหลักฐานการเข้าชื่อของผู้ร่วมเข้าชื่อเสนอร่างข้อบัญญัติท้องถิ่น และมีผู้ร่วมเข้าชื่อเสนอร่างข้อบัญญัติท้องถิ่นจำนวนไม่น้อยกว่าตามที่กฎหมายว่าด้วยการเข้าชื่อเสนอข้อบัญญัติท้องถิ่นกำหนดให้องค์การบริหารส่วนตำบลกู่กาสิงห์ ออกหนังสือรับรองความถูกต้องครบถ้วนของจำนวนผู้ร่วมเข้าชื่อเสนอร่างข้อบัญญัติท้องถิ่นให้ผู้ประสานเพื่อไปดำเนินการตามมาตรา ๘ แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. ๒๕๖๕ ต่อไป

ข้อ ๑๒ ให้ประธานสภาองค์การบริหารส่วนตำบลกู่กาสิงห์ รักษาการตามระเบียบนี้

ประกาศ ณ วันที่ ๑๓ เดือน พฤศจิกายน พ.ศ. ๒๕๖๖

(นายสมบัติ บัวสิงห์)

ประธานสภาองค์การบริหารส่วนตำบลกู่กาสิงห์

**ภาคผนวก**

**รายละเอียดแนบท้าย**

**- บัญชีรายชื่อผู้แทนของผู้เข้าชื่อเสนอร่างข้อบัญญัติท้องถิ่น**

**- เอกสานหมายเลข ๑ คำร้องขอให้จัดทำร่างข้อบัญญัติท้องถิ่น**

**-เอกสารหมายเลข ๒ คำร้องขอให้เชิญชวนผู้มีสิทธิเลือกตั้งให้เข้าร่วมชื่อเสนอร่างข้อบัญญัติท้องถิ่น**

**-เอกสารหมายเลข ๓ คำร้องเสนอข้อบัญญัติท้องถิ่น**

**-เอกสารหมายเลข ๔ หลักฐานการลงลายมือชื่อของผู้เข้าเสนอร่างข้อบัญญัติท้องถิ่น**